**25 Οκτωβρίου 2012**

**Δημιουργία νέας Ομάδας Δεικτών**

**FTSE/Χ.Α. Διεθνούς Δραστηριοποίησης**

Mε στόχο την ανάδειξη των εισηγμένων εταιρειών που έχουν έντονη διεθνή δραστηριότητα, το Χρηματιστήριο Αθηνών, σε συνεργασία με τον οίκο FTSE, σχεδίασαν μια ομάδα νέων δεικτών για την παρακολούθηση της χρηματιστηριακής συμπεριφοράς αυτών των εταιρειών. Οι νέοι δείκτες καταγράφουν και προβάλουν στο παγκοσμιοποιημένο πλέον επενδυτικό κοινό, τον εξωστρεφή χαρακτήρα που έχει αναπτύξει o ελληνικός παραγωγικός ιστός και ο οποίος βαίνει συνεχώς βελτιούμενος.

Ζητούμενο στην τρέχουσα περίοδο είναι η προσέλκυση διαχειριστών κεφαλαίων, οι οποίοι θα ήθελαν να δημιουργήσουν νέα επενδυτικά προϊόντα, έτσι ώστε να εκμεταλλευτούν το ενδιαφέρον για επενδύσεις στην Ελλάδα.

Η επιλογή των μετοχών βασίζεται στο ποσοστό των συνολικών τους εσόδων όπως αυτά προκύπτουν από τις δραστηριότητες τους στο εξωτερικό.

Οι νέοι δείκτες είναι οι εξής:

* **FTSE/ΧΑ Διεθνούς Δραστηριοποίησης**, στον οποίο θα συμμετέχουν όλες οι εταιρείες με έσοδα από το εξωτερικό που αντιστοιχούν σε ποσοστό μεγαλύτερο του 20% των συνολικών τους εσόδων.
* **FTSE/ΧΑ Διεθνούς Δραστηριοποίησης Plus**, στον οποίο θα συμμετέχουν οι 30 πρώτες εταιρείες του Δείκτη FTSE/ΧΑ Διεθνούς Δραστηριοποίησης με κριτήριο το ποσοστό των συνολικών εσόδων τους από το εξωτερικό.

Οι δείκτες λαμβάνουν επίσης υπόψη τους το ποσοστό ευρείας διασποράς (Free Float) των μετοχών ενώ θα υπάρχει συντελεστής στάθμισης των μετοχών με βάρος μεγαλύτερο από το 20% της αξίας του δείκτη.

Η τιμή εκκίνησης ορίζεται σε 1.000 μονάδες και ο υπολογισμός θα ξεκινήσει από την **Δευτέρα 3 Δεκεμβρίου 2012.**

Τα χαρακτηριστικά των νέων δεικτών καθώς και η σύνθεση τους είναι τα εξής:









Οι βασικοί κανόνες Δεικτών είναι διαθέσιμοι στην ιστοσελίδα του Χρηματιστηρίου Αθηνών ATHEX και στην ιστοσελίδα του οίκου FTSE.